Kosovë: Identifikohen trupat e 18 personave të zhdukur gjatë luftës
Autoritetet e EULEX-it shprehën përkushtimin e tyre për ndriçimin e fatit edhe të 1 mijë e 800 personave të tjerë
Shefi i Misionit të Bashkimit Evropian për policinë dhe drejtësinë në Kosovë, Xavier Bout de Marnhac, tha se EULEX-i e trajton shumë seriozisht cështjen e personave të zhdukur gjatë luftës në Kosovë dhe mbetet i përkushtuar për të mbështetur zgjidhjen e kësaj çështjeje. Ai i ka bërë këto komente derisa zyrtarët e departamentit të mjekësisë ligjore po i dorëzonin një familjeje nga Kosova qendrore, trupat e tetëmbëdhjetë anëtarëve të saj të cilët ishin vrarë gjatë luftës në Kosovë në vitin 1999. Të gjithë ata ishin zhvarrosur në vitin 2004, ndërsa janë identifikuar nga ekspertët mjeko-ligjorë të EULEX-it me anë të kombinimeve të ADN-së dhe analizave mjeko-ligjore antropologjike. Shefi i EULEX-it, Xavier Bout de Marnhac, shprehu përkushtimin e misionit të tij për ndricimin e fatit e të gjthë personave të zhdukur. “”, tha zoti de Marnhac. Ndërkaq, bashkëkryesuesi i Departamentit të Mjekësisë Ligjore, Alan Robinson tha se procesi i ndricimit të fatit të personave të zhdukur varet edhe nga informacionet lidhur me vendavarrimet e mundshme ku mund të jenë lënë trupat e tyre. “”, tha zoti Robinson. Trupat e 18 personave, që do të varrosen sot në fshatin Carrallukë të komunës së Malishevës në Kosovën qendrore, ishin pjesë e 250 trupave që gjenden në morgun e spitalit të Prishtinës, në proces të identifikimit. Edhe dymbëdhjetë vjet pas luftës në Kosovë, nuk dihet asgjë për fatin e rreth 1 mijë e 800 personave, pjesa më e madhe e të cilëve shqiptarë të Kosovës. Çështja e të zhdukurve pritet që të jetë pjesë e bisedimeve ndërmjet Kosovës dhe Serbisë që filluan një muaj më parë.